Kuna (rod)

Kuna (lat. Martes) je rod z podčeľade Guloninae čeľade lasicovité (Mustelidae). Alternatívne (najmä staršie) sa rod zaraďuje do podčeľade Mustelinae (po slovensky lasice/lasicorodé).

V závislosti od autora majú druhy z tohto rodu v slovenčine buď len rodové meno kuna, alebo majú rodové mená kuna a soboľ, alebo majú rodové mená kuna a charza (a prípadne aj soboľ). Pozri kapitolu Systematika.

Starší názov rodu 
V 19. stor. (sčasti ešte začiatkom 20. storočia) sa tento rod u niektorých autorov neoznačoval latinským názvom Martes ale latinským názvom Mustela, alebo sa považoval za súčasť rodu Mustela. Podrobnosti a zdroje pozri v článku Mustela.

Systematika
rod kuna (Martes) [uvedené sú tu len recentné druhy]:
podrod Charronia =  kuna charza/ kuna žltohrdlá/ charza žltohrdlá /charza (Martes flavigula) v širšom zmysle: 
kuna charza/ kuna žltohrdlá/ charza žltohrdlá/ charza (Martes flavigula) v užšom zmysle
kuna nilgirská/(?)charza južná (Martes gwatkinsii, resp. Martes flavigula gwatkinsii)
podrod Martes:
kuna skalná/zastarano: kuna domáca (Martes foina)
kuna americká/ soboľ americký (Martes americana) v širšom zmysle
kuna americká/ soboľ americký (Martes americana) v užšom zmysle
Martes caurina (resp. Martes americana caurina)
kuna japonská/ kuna soboľ japonská/ soboľ východný (Martes melampus) – staršie niekedy zaraďované ako poddruh druhu Martes zibellina
kuna soboľ/ soboľ sibírsky/ soboľ ázijský /soboľ/ zastarano soboľ ruský (Martes zibellina)
kuna lesná/ kuna hôrna (Martes martes)
Presné vzájomné vzťahy medzi uvedenými druhmi sú sporné. 

Podrod Charronia sa podľa niektorých novších názorov (a rovnako u niektorých autorov v prvej polovici 20. storočia) odčľeňuje od rodu Martes ako samostatný rod Charronia.

V minulosti sa do rodu Martes (vrátane Charronia) zaraďoval aj podrod Pekania, ktorý od roku 2008 tvorí samostatný rod Pekania. Do tohto (pod)rodu Pekania patrí okrem niekoľko vyhynutých druhov len druh Pekania pennanti (=do r. 2008: Martes penannti), ktorého slovenské názvy sú: kuna pekan, kuna rybárska, kuna rybárka, kuna vtáčia, kuna ilka (a zastarano tchor virgínsky).

Zdroje kapitoly Systematika (pokiaľ vyššie nie je uvedené inak) sú:HEPTNER [=GEPTNER], V. G. et al. Mammals of the Soviet Union. Vol. II. Part 1b. 2001 (1967).IUCN American martenSkorupski, Jakub. (2020). Fifty Years of Research on European Mink Mustela lutreola L., 1761 Genetics: Where Are We Now in Studies on One of the Most Endangered Mammals?. Genes. 11. 1332. 10.3390/genes11111332. Sato, J. J., Wolsan, M., Prevosti, F. J., D’Elía, G., Begg, C., Begg, K., … Suzuki, H. (2012). Evolutionary and biogeographic history of weasel-like carnivorans (Musteloidea). Molecular Phylogenetics and Evolution, 63(3), 745–757. doi:10.1016/j.ympev.2012.02.025HAGMEIER, Edwin Moyer: The genus Martes (Mustelidae) in North America: |b its distribution, variation, classification, phylogeny…  1955  S. 7 a nasl.kuny. In: PyramídaSvet živočísnej ríše. Osveta. 1984. S. 224Príloha č. 1 vyhlášky č. 346/2002 Z. z. - vyhláška Ministerstva životného prostredia Slovenskej republiky z 3. júna 2002, ktorou sa vykonávajú niektoré ustanovenia zákona o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov

Zdroje

Lasicovité